钦定古今图书集成/理学汇编/学行典/第198卷 > 吴一魁
## 钦定古今图书集成/理学汇编/学行典/第198卷 > 吴一魁

按《德安府志》：“吴一魁，安陆人。年甫二十。父道东，以太
学生被诬下司，败将及辟。魁得家报，孑身徒跣赴都
门。嘉靖元年，值肃皇帝登极郊祭，魁伏道左，军士击
之以死，拒不去。上怪问之，泣陈父冤状。言讫，请斧钺
以代父罪。上嘉悦曰：‘朕以孝治天下，首得此子，又朕
龙潜故里，可喜也’。命入太学，立释道东，仍赐币驰驿”
以归。